2018. gada Noteikumi Nr.

Rīgā (prot. Nr.   .§)

**Noteikumi par ūdens saimniecisko iecirkņu klasifikatoru**

Izdoti saskaņā ar

Statistikas likuma 21. panta 1. punktu

1. Noteikumi nosaka nacionālo statistisko klasifikāciju “Ūdens saimniecisko iecirkņu klasifikators” (turpmāk – klasifikators).

2. Klasifikators ir sistematizēts ūdens saimniecisko iecirkņu kodu saraksts, kura mērķis ir nodrošināt vienotu ūdens saimniecisko iecirkņu klasificēšanu.

3. Šo noteikumu izpratnē ūdens saimnieciskais iecirknis ir jebkurš ūdensteces (vai tās posma starp divām pietekām) vai ūdenstilpes sateces baseins, kuru veido reāla virszemes ūdeņu notece, ievērojot apkārtnes reljefu, hidrogrāfisko tīklu, meliorācijas sistēmas un hidrotehniskās būves.

4. Klasifikatora objekti ir Latvijas teritorijā pilnībā vai daļēji esošās:

4.1. ūdensteces, kuru kopējais garums ir lielāks par 10 kilometriem;

4.2. ūdensteces vai ūdenstilpes, kuru sateces baseini ir lielāki par 25 kvad­rātkilometriem.

5. Klasifikatora objektus klasificē pēc to atrašanās vietas, ņemot vērā upju baseinu apgabala teritoriju, kurā atrodas ūdens saimnieciskais iecirknis.

6. ūdens saimniecisko iecirkņu klasificēšanai par pamatu izmanto upju baseinu apgabalā nodalītā attiecīgā lielbaseina kodu (atbilstoši ūdens saimnieciskā iecirkņa atrašanās vietai) (1. pielikums). Ūdens saimniecisko iecirkņu kodus, kas noteikti atkarībā no hidrogrāfiskā tīkla, veido 2–10 cipari (decimālās zīmes).

7. Kā kartogrāfisko pamatni klasifikatorā iekļauto ūdensteču garumu un konfigurācijas noteikšanai izmanto Latvijas Ģeotelpiskās informācijas aģentūras ģeotelpiskos datus atbilstoši mērogam 1:10000. Klasifikatoru pārskata ne retāk kā reizi desmit gados.

8. Ventas upju baseinu apgabala ūdens saimniecisko iecirkņu kodi ir noteikti šo noteikumu 2. pielikumā, un ūdenstecēm atbilstošās garuma kategorijas ir noteiktas šo noteikumu 3. pielikumā.

9. Lielupes upju baseinu apgabala ūdens saimniecisko iecirkņu kodi ir noteikti šo noteikumu 4. pielikumā, un ūdenstecēm atbilstošās garuma kategorijas ir noteiktas šo noteikumu 5. pielikumā.

10. Gaujas upju baseinu apgabala ūdens saimniecisko iecirkņu kodi ir noteikti šo noteikumu 6. pielikumā, un ūdenstecēm atbilstošās garuma kategorijas ir noteiktas šo noteikumu 7. pielikumā.

11. Daugavas upju baseinu apgabala ūdens saimniecisko iecirkņu kodi ir noteikti šo noteikumu 8. pielikumā, un ūdenstecēm atbilstošās garuma kategorijas ir noteiktas šo noteikumu 9. pielikumā.

Ministru prezidents M. Kučinskis

Vides aizsardzības un

reģionālās attīstības ministrs K. Gerhards